Document ID: 32004D0813

ROZHODNUTIE KOMISIE
zo 7. decembra 2004,
ktorým sa prijíma v súlade so smernicou Rady 92/43EHS zoznam lokalít európskeho významu pre atlantický biogeografický región
(oznámené pod číslom K(2004) 4032)
(2004/813/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (1), najmä na jej tretí pododsek článku 4 ods. 2,
keďže:
(1)(2)(3)(4)(5)(6)(7)(8)(9)(10)(11)
Atlantický biogeografický región uvedený v článku 1 písm. c) bode iii) smernice 92/43/EHS zahŕňa celé územie Írska, Holandska a Spojeného kráľovstva a časti Belgicka, Dánska, Francúzska, Nemecka, Portugalska a Španielska, ako je určené v biogeografickej mape schválenej dňa 23. októbra 2000 Výborom pre biotopy vytvoreným podľa článku 20 smernice.Zoznamy lokalít navrhnutých za lokality európskeho významu v zmysle článku 1 smernice 92/43/EHS pre tento región odovzdali v súlade s článkom 4 ods. 1 smernice príslušné členské štáty Komisii v období od marca 2002 do júla 2004.K zoznamom navrhnutých lokalít boli priložené informácie o každej lokalite, dodané vo formáte, ktorý bol zavedený rozhodnutím Komisie 97/266/ES z 18. decembra 1996 o informačnom formulári pre navrhované lokality v rámci sústavy Natura 2000 (2).Informácie obsahujú najnovšiu a konečnú mapu lokality odovzdanú dotyčným členským štátom, názov lokality, umiestnenie a rozsah a údaje získané na základe použitia kritérií uvedených v prílohe III smernice 92/43/EHS.Na základe návrhu zoznamu zostaveného Komisiou v zhode s príslušným členským štátom, ktorý taktiež určuje lokality, v ktorých sa vyskytujú prioritné typy prirodzených biotopov alebo prioritné druhy, sa prijme zoznam lokalít vybraných za lokality európskeho významu.Poznatky o výskyte a rozložení typov prirodzených biotopov a druhov sa neustále rozširujú v dôsledku dohľadu podľa článku 11 smernice 92/43/EHS. Preto sa hodnotenie a výber lokalít na úrovni Spoločenstva uskutočnilo na základe využitia najlepších dostupných súčasných informácií.Podľa ustálenej judikatúry Súdneho dvora Európskych spoločenstiev „na vytvorenie návrhu zoznamu lokalít európskeho významu, ktoré by viedli k vytvoreniu súvislej Európskej ekologickej sústavy osobitne chránených území, musí mať Komisia k dispozícií úplný zoznam lokalít, ktoré majú na národnej úrovni ekologický význam, podstatný z hľadiska cieľov smernice zameraných na ochranu prirodzených biotopov a voľne žijúcich živočíchov a rastlín. (…) Iba týmto spôsobom je potom možné splniť ciele prvého pododseku článku 3 ods. 1 smernice o udržaní alebo obnovení typov prirodzených biotopov a biotopov príslušných druhov do priaznivého stavu ochrany v ich prirodzenom rozsahu, ktorý môže prechádzať jednou alebo viacerými hranicami v rámci Spoločenstva“ (3).Na základe dostupných informácií a spoločného hodnotenia vykonaného v rámci biogeografických seminárov, organizovaných Európskym centrom pre ochranu prírody a biodiverzitu a bilaterálnych stretnutí v členských štátoch, niektoré členské štáty nenavrhli dostatočné množstvo lokalít, aby spĺňali podmienky smernice 92/43/EHS pre určité typy biotopov a druhov. Nie je preto možné pre tieto druhy a typy biotopov uvedené v prílohe 2 tohto rozhodnutia posúdiť, či je sústava úplná. Avšak vzhľadom k oneskorenému obdržaniu informácií a dosiahnutiu dohody s členskými štátmi, Komisia považuje za vhodné prijať úvodný zoznam lokalít, ktorý sa upraví v súlade s ustanoveniami článku 4 smernice 92/43/EHS pre typy biotopov a druhy uvedené v prílohe 2 tohto rozhodnutia, pre ktoré uvedené členské štáty nenavrhli dostatočné množstvo lokalít podľa podmienok smernice 92/43/EHS.Ak poznatky o výskyte a rozmiestnení typov prirodzených biotopov z prílohy I a druhov z prílohy II tejto smernice, ktoré sa vyskytujú v morských pobrežných vodách, ako aj v morských vodách spadajúcich pod národnú jurisdikciu okrem pobrežných vôd, ostanú neúplné, nedá sa posúdiť, či je sústava pre ne úplná alebo neúplná. Príslušné druhy a typy biotopov sú uvedené v prílohe III tohto rozhodnutia. V dôsledku toho Komisia zváži, či bude úvodný zoznam podľa potreby upravený pre rôzne typy biotopov a druhov uvedených v prílohe III tohto rozhodnutia v súlade s ustanoveniami z článku 4 smernice 92/43/EHS.Príloha 3 tohto rozhodnutia taktiež uvádza ďalšie typy biotopov z prílohy I a druhov z prílohy II tejto smernice, ktoré sú predmetom vedeckého výskumu.Opatrenia stanovené v tomto rozhodnutí sú v súlade so stanoviskom Výboru pre biotopy,
PRIJALA TOTO ROZHODNUTIE:
Článok 1
Zoznam obsiahnutý v prílohe 1 tohto rozhodnutia predstavuje úvodný zoznam lokalít európskeho významu pre atlantický biogeografický región v súlade s tretím pododsekom článku 4 ods. 2 smernice 92/43/EHS.
Tento zoznam je potrebné upraviť na základe ďalších návrhov členských štátov podľa článku 4 smernice 92/43/EHS pre určité typy biotopov a druhy, ktoré sú vymedzené v prílohe 2 a v prílohe 3 tohto rozhodnutia.
Článok 2
Toto rozhodnutie je určené členským štátom.
V Bruseli 7. decembra 2004

Labels: 12
18
20